**Predmetni odvisnik – rešitve**

1. **Pretvori predmet v predmetni odvisnik.**

**Predmet sem obarvala vijolično.**

Razloži nam svoje poti. Razloži nam, kakšne so tvoje poti.

Zaupam ti svoje težave. Zaupam ti, kar me teži.

Veselim se bližnjih praznikov. Veselim se, da se bližajo prazniki.

Marjetka ni kupila naročenega. Marjetka ni kupila, kar smo ji naročili/kar ji je bilo naročeno.

Sprašujem se po nujnosti vsega tega. Sprašujem se, če/ali je vse to nujno.

Povem ti svoje pravice. Povem ti, kakšne/katere so moje pravice.

Rada imam glasno glasbo. Rada imam, da je glasba glasna.

Razmišljam o odhodu v tujino. Razmišljam, da bi odšel/odšla v tujino.

Opazovali smo gibanje sonca. Opazovali smo, kako se giblje sonce.

1. **Pretvori predmetni odvisnik v predmet.**

**Predmetni odvisnik sem obarvala vijolično.**

Zadovoljen bom s tistim, kar mi prineseš. Zadovoljen bom s prinesenim.

Oče ni povedal, kdaj se vrne. Oče ni povedal časa vrnitve/datuma vrnitve.

Slišala sem, da pripoveduje šale. Slišala sem njegovo pripovedovanje šal.

Nisem vedel, da študiraš v Ljubljani. Nisem vedel za tvoj študij v Ljubljani.

Občudovali so tisto, česar niso poznali. Občudovali so nepoznano/nepoznane stvari.

Soočimo se s tistim, kar je res. Soočamo se z resnico.

Ne razpravljaj o tistem, česar ne poznaš. Ne razpravljaj o nepoznanem.

**3. Dopolni s predmetnim odvisnikom. Po smislu, npr.:**

Želim si, da se ne bi nalezel korona virusa.

Poročali so, da se je stanje na Kitajskem izboljšalo.

Pospravi, kar sem ti naročila.

Vem, da moram biti odgovoren tudi do drugih.

Spoznal je, da je življenje velik dar.

Tone je mislil, da je delo dobro opravil.

Prinesi, kar sem ti naročil.

Prepričana sem, da se bom odvisnike dobro naučil.

**4. Dopolni naslednje pregovore in reke.**

Kogar je pičila kača, ta se boji zvite vrvi.

Kar se Janezek nauči, to Janez zna.

Povej mi, s kom se družiš, in povem ti, kdo si.

Kogar razvajaš, tega ne ljubiš.

Česar ne želiš (prejeti) od drugih, tudi drugim ne stori.

**5. Poišči odvisnik in ga podčrtaj.**

**Odvisnike sem obarvala vijolično.**

Pogledala sem, kdo trka na vrata. Učitelj je spraševal, čigav je modri zvezek.

Napeto je prisluhnil, kaj tako ropota v delavnici. Pripovedoval je, da mu je pot

prekrižala srna. Spoznal je, da se mu je nasmehnila sreča. Vidi se mu, da je iz

mesta.

**6. Obkroži glavni stavek, vprašaj se po odvisniku, ga podčrtaj in mu določi vrsto.**

**Glavni stavek sem obarvala rdeče, odvisnik pa vijolično.**

Kdor drugemu jamo koplje, sam vanjo pade.

Kdo (ali kaj) sam vanjo pade? os. odv.

Kar si kupil, to boš lupil.

(Koga ali) kaj boš lupil? pred. odv.

Povem ti, da nisem enakega mnenja.

(Koga ali) kaj ti povem? pred. odv.

Ni povedal, kdo je klical.

(Koga ali) česa ni povedal? pred. odv.

Naročil je le, kaj naj ti povem.

(Koga ali) kaj je naročil? pred. odv.

Kdor izbira, izbirek dobi.

Kdo (ali kaj) izbirek dobi? os. odv.

Kdor ne uboga, ga tepe nadloga.

Koga (ali kaj) tepe nadloga? pred. odv.

Ni vedel, čemu bi se bolj čudil.

(Koga ali) česa ni vedel? pred. odv.

Kdor sanja, ima zadosti spanja.

Kdo (ali kaj) ima zadosti spanja? os. odv.

Gledal je, kako so gradili jez.

(Koga ali) kaj je gledal? pred. odv.

**7. Vstavi vejice, kjer so potrebne.**

Komur pevski duh sem vdihnil, z njim sem dal mu pesmi svoje. (Prešeren)

Povedal sem mu, kar mu gre. Ali se res ne spomniš, kdo me je iskal? Govoril je,

kar mu je prišlo tisti hip na misel. Spoznal je, da življenje ni praznik.

Pomanjkanje kalcija povzroča, da se kosti ne razvijajo pravilno. Ali verjameš, da

imajo odrasli zmeraj prav?

**8. Vstavi vejice, kjer so potrebne. Pazi, ker povedi niso le dvostavčne.**

Kdor ve, naj pove, kako se izgovori ta priimek. Rekel je, da bo razložil, da ni bil kriv on. Kdor je razglašal, da je to novi učitelj, ni imel prav. Izgovoril se je, da nima časa in da se bo ustavil kdaj drugič. Ali veš, da se nisem mogel spomniti njenega imena, da nisem vedel, od kod je in kaj želi od mene. Kdor veliko govori, malo naredi.